טור מנוקד אבן העזר פז
אין לאיש חזקה בנכסי אשתו, אם טוען שמכרה לו מנכסי מילוג שלה ואין לו שטר ואין לו עדים אלא שבא בטענת חזקה שאכל הפירות שלוש שנים, אפילו סילק עצמו מפירותיה שכתב לה 'דין ודברים אין לי בהם' דמהני כדלקמן, אפילו הכי אינה חזקה שאינה חוששת למחות בו. אבל אם יש עדים שמכרה לו מהני.
ודוקא בנכסי מילוג, אבל לא בנכסי צאן ברזל ולא בשאר נכסים כדלקמן.
ואפילו אחר שמחזיק בנכסיה בחיי בעלה אינה חזקה, שסומכת על בעלה ואינה מוחה, אפילו אם כתב לה 'דין ודברים אין לי בנכסיך', כיון שאם מתה הוא יורשה.
אבל אחר שהחזיק בהן שלוש שנים אחרי מות בעלה, אפילו אם התחיל להחזיק בהן בחיי בעלה וטען 'בפני מכרתם לבעליך והוא מכרם לי', הויא חזקה במגו שהיה יכול לומר שקנה ממנה אחרי מות בעלה.
ודבר זה מבואר עוד בספר חושן המשפט בדיני חזקות.